stanford-oval/wikipedia huggingface dataset:
Mizoram
Historia

Mizoramin varhaisesta historiasta tiedetään vain hyvin vähän. Alue on saanut nimensä (suom. Mizojen maa) mizojen mukaan. Mizot saapuivat nykyisen Mizoramin alueelle Chin Hillsien alueelta kuitenkin vasta muuttoliikkeessä vuosien 1750 ja 1850 välillä. Muuttajat alistivat paikalla jo entuudestaan asuneet heimot, jotka sulautuivat osaksi mizojen yhteiskuntaa. Yhteiskunnallisesti mizoilla tiedetään olleen noin 300 päällikkökuntaa, joissa päällikkyys periytyi suvussa. Mizot joutuivat kosketuksiin brittien kanssa näiden liitettyä Assamin omiin alueisiinsa burmalaisten kanssa solmitun Yanbon sopimuksen jälkeen vuonna 1826. Mizot tulivat tunnetuiksi brittien alueille tekemistään sotaretkistä. Britit tyytyivät jonkin aikaa vain tekemään ajoittaisia kostoretkiä mizojen alueelle. Kiinteästi britit liittivät alueen valtapiiriinsä vasta 1870-luvulla. Virallisesti alue liitettiin Brittiläiseen Intiaan vasta 1890-luvulla. Tuolloin alue  oli jaettu kahtia. North Lushai Hills kuului Assamiin ja South Lushai Hills Bengaliin. Molemmat alueet yhdistettiin Assamiin kuuluvana alueena nimellä Lushai Hills vuonna 1898.
Toisen maailmansodan jälkeen vuonna 1946 Mizoramissa perustettiin Mizo Common People’s Union (myöhemmin Mizo Union) ajamaan mizojen kansallisia oikeuksia. United Mizo Freedom Party vaati Intian itsenäistymisen kynnyksellä puolestaan alueen liittämistä Intian sijaan Burmaan eli nykyiseen Myanmariin. Intian itsenäistyessä vuonna 1947 alueesta tuli kuitenkin osa Intian Assamia. Vuonna 1952 alueesta tehtiin Lushai Hills Autonomous District Council. Itä-Intian useat eri vuoristoheimot perustivat vuonna 1955 järjestön Eastern India Union ja samana vuonna perustettiin myös Mizo Cultural Society. Järjestön puheenjohtajana toimi sittemmin mizojen politiikassa vaikuttanut Pu Laldenga. Vuonna 1959 Mizoramin aluetta koetteli ankara mautam, eli bambuja kohdannut kato. Mizo Cultural Societyn nimi muutettiin vuoinna 1960 muotoon Mizo National Famine Front ja seuraavana vuonna muotoon Mizo National Front. Vuonna 1966 Mizo National Front antoi itsenäisyysjulistuksen ja aloitti sissisodan hallituksen joukkoja vastaan. Järjestö kiellettiin vuonna 1967. Kielto ei lopettanut väkivaltaisuuksia. Intian keskushallinto pyrki lievittämään tilannetta tekemällä Mizoramista ensin vuonna 1972 oman territorionsa ja edelleen 20. huhtikuuta 1987 oman osavaltionsa Pu Laldengan ja pääministeri Rajiv Gandhin neuvottelujen tuloksena.
Väestö

Mizoramin asukasluku oli Intian vuoden 2011 väestönlaskennan mukaan 1 097 206. Vuoden 2001 vastaavan laskennan asukasluku oli 888 573. Mizoramin väestön suuri valtaosa kuuluu heimoihin, jotka ovat Intian perinteisen kastilaitoksen ulkopuolella. Mizo on varsinaisesti ylänimitys useille eri heimoille, jotka voidaan jakaa edelleen esimerkiksi kukiin, pawiin ja lakhereihin. Kastilaitoksen ulkopuolisten heimojen osuus väestöstä on Mizoramissa korkeampi, kuin muilla Intian alueilla.
Vuonna 2011 Mizoramin väestöstä 52,11 % asui kaupungeissa ja 47,89 % maaseudulla. Alueen suurin kaupunki on osavaltion pääkaupunki Aizawl, jonka asukasluku oli 293 416. Alueen muita kaupunkeja ovat esimerkiksi Lunglei ja Champhai. Mizoramin asukkaista miehiä oli 555 339 ja naisia 541 867. Väestöntiheys oli 52 as./km². Mizoram on asuttu hyvin harvaan ja tiheimmin asutut alueet sijaitsevat osavaltion pohjoisosassa. Lukutaitoisuus oli 91,33 %. Lukutaitoisuus oli Intian osavaltioista Mizoramissa toiseksi korkein.
Mizoramin virallisia kieliä ovat mizo ja englanti. Vuonna 2011 äidinkielenään mizoa puhui 802 763 henkilöä. Mizo on tiibetiläis-burmalainen kieli. Suurin osa alueen asukkaista puhuu mizoa tai sille läheistä sukua olevia kieliä tai murteita. Alueella myös puhuttava chakman kieli kuuluu kuitenkin muista poiketen indoiranilaisiin kieliin.
Mizoramin asukkaiden valtaosa (87,16 %) on uskonnoltaan kristittyjä. Pienempiä uskontoja olivat buddhalaisuus (8,51 %), hindulaisuus (2,75 %) ja islam (1,35 %). Kristinuskon asema johtuu 1800-luvun lopulta lähtien alueella tehdystä lähetystyöstä. Suurin osa alueen kristityistä on protestantteja. Suurimpia kirkkokuntia ovat presbyteerit alueen pohjoisosissa ja baptistit alueen eteläosissa.
Talous

Maatalous muodostaa Mizoramin talouden kulmakiven. Ala työllistää noin kaksi kolmasosaa alueen työvoimasta. Monsuunikauden ansiosta alueella voidaan kasvattaa riisiä. Riisin ohella alueella kasvatetaan maissia, puuvillaa ja kasviksia. Viljely alueella tapahtuu joko pengerviljelynä kukkuloilla tai kaskiviljelynä (jhum). Perinteinen kaskiviljely on vähentynyt ja viljelykasvien ohella merkittäväksi taloudelliseksi tekijäksi ovat nousseet bambutuotteet. Teollinen tuotanto Mizoramin alueella on pienimuotoista. Alueella valmistetaan esimerkiksi silkkiä, muita kankaita, jauhoja ja käsitöitä. Alueella on myös öljynjalostusta.
Kulttuuri

Mizoramissa vietetään monia kristinuskoon liitettyjä uskonnollisia juhlia. Perinteisemmät juhlat liittyvät maatalouteen. Mim kut on elokuussa tai syyskuussa vietettävä vuoden ensimmäisen sadonkorjuun juhla. Pawl kut on toinen sadonkorjuujuhla, jota vietetään joulukuussa tai tammikuussa. Chapchar kut on puolestaan viljelykauden alkujuhla, jota vietetään tavallisesti maaliskuussa. Juhlien oleellinen osa on tanssi. Mizojen tansseista ehkä tunnetuin on cheraw eli bambutanssi.
Mizojen perinteinen kunniakäsitys tunnetaan nimellä tlawmngaihna. Tlawmngaihnaan liittyvät esimerkiksi vieraanvaraisuus, yleinen hyvyys ja toisten puolesta uhrautuminen. Miehet oppivat järjestelmää poikamiesten asuntoloissa (zawlbuk). Naimisiin mentäessä tapana on, että aviomies maksaa vaimonsa perheelle morsiuslunnaat.
Mizoramilaisen keittiön perusraaka-aine on riisi. Riisistä valmistetaan myös riisiolutta, joka tunnetaan nimellä zu.
Aiheesta muualla

Kuvia tai muita tiedostoja aiheesta Mizoram Wikimedia Commonsissa
Intian osavaltiot ja territoriot
Osavaltiot: Andhra Pradesh | Arunachal Pradesh | Assam | Bihar | Chhattisgarh | Goa | Gujarat | Haryana | Himachal Pradesh | Jammu ja Kashmir | Jharkhand | Karnataka | Kerala | Länsi-Bengali | Madhya Pradesh | Maharashtra | Manipur | Meghalaya | Mizoram | Nagaland | Odisha | Punjab | Rajasthan | Sikkim | Tamil Nadu | Telangana | Tripura | Uttarakhand | Uttar Pradesh
Liittovaltion alueet: Andamaanit ja Nikobaarit | Chandigarh | Dadra ja Nagar Haveli ja Daman ja Diu | Lakshadweep | Puducherry
Pääkaupunkialue: Delhi
Näkymää Mizoramissa.
Ennallistettu sahlam eli puu, johon mizot aikanaan ripustivat surmattujen vihollistensa päät.
Mizoramilaisia koululaisia.
Perinteinen tanssi.
Murray (joki)

| Murray |
| --- | --- |
 Murray sivujokineen.
Alkulähde:  The Pilot, Australian Alpit
Laskupaikka:  Lake Alexandrina, Etelä-Australia
Maat:   Australia
Pituus:  2 375  km
Virtaama:  0,89 m³/s
Valuma-alue:  1 072 900 km²
Murray on joki Australian kaakkoisosassa. Sen pituus on 2 375 kilometriä, suurimman sivujoen Darlingin alkulähteeltä mitattuna 3 672 kilometriä, mikä tekee siitä Australian pisimmän joen. Murrayn alkulähde on The Pilot -nimisellä vuorella lähellä Mount Kosciuszkoa Uudessa Etelä-Walesissa, mistä se virtaa länteen Uuden Etelä-Walesin ja Victorian rajajokena laskien Lake Alexandrinan laguuniin Intian valtameressä. Suuresta valuma-alueesta huolimatta Murrayn virtaama on erittäin pieni, ja se on toisinaan kuivunut kokonaan tietyistä kohdista. Darlingin ohella merkittävimpiä sivujokia ovat Murrumbidgee ja Lachlan.
Murray (videopelihahmo)

| Murray |
| --- | --- |
Laji:  virtahepo
Pelisarja:  Sly Cooper
Ensimmäinen peli:  Sly Raccoon (2002)
Luoja:  Sucker Punch Productions
Ääninäyttelijä  (englanti):  Chris Murphy
Ääninäyttelijä (japani):  Takashi Nagasako
Ääninäyttelijä (suomi):  Bruno Lähteenmäki
Henkilötiedot
Ikä:  21
Ryhmäsidokset:  Cooperin kopla
Sukupuoli:  mies
Tunnetut voimat:  liekkinyrkit, aboriginaali pallomuoto, ukkoshyppy
Lisää peliartikkeleitavideopelien teemasivulla
Murray-virtahepo on kuvitteellinen hahmo videopelisarjassa Sly Cooper. Hän on yksi konnakoplan jäsenistä Bentleyn ja Slyn ohella. Englanninkielisessä versiossa hahmoa ääninäyttelee Chris Murphy ja suomeksi häntä näyttelee Bruno Lähteenmäki.
Murray vahvuus on voima, ja hahmon tehtävät ovat yleensä voimaan liittyviä. Ensimmäisessä pelissä Murray ei osaa puolustautua, joten Sly avustaa tätä keikoillaan. Murraylla on oma auto, jota hahmot kutsuvat vaunuksi (Sly Cooper: Thieves in Time -pelissä ’pakuksi’). Hän menetti vaununsa Sly 2: Konnakopla -pelissä ja hän sai sen takaisin Sly 3: Konnien kunnia -pelissä.
Hänellä on tapana joutua vaikeuksiin eri tavoilla; syynä voi olla esimerkiksi ruoka tai myrkyttävät kaasut. Hän jäi vangiksi Carmelita Foxille keikassa ystävä hädässä, koska hän haki välipalaa. Konnien kunnia -pelissä Murray opiskelee uniaikaa gurun opettamana. Tätä kautta hän oppi aboriginaalin pallomuodon, josta on ollut paljon apua keikoissa. Murray luo uraa kilpa-autoilun (myöhemmin romurallin) parissa koplan vanhalla ajokilla Sly Cooper: Thieves in Time -pelin alussa.
Na Hearadh

Na Hearadhin sijainti Ulko-Hebrideillä
Na Hearadh (engl. Harris) on Hebridien saariryhmään kuuluvan Leodhàs agus na Hearadh -saaren eteläosa Skotlannissa. Na Hearadh'n merkittävimpiä asutuskeskuksia ovat An Tairbeart ja An Tòb. An Tairbeartista on lauttayhteys Ùigen kylään An t-Eilean Sgitheanachille. An Tòbista on puolestaan lauttayhteys Beàrnaraigh na Hearadh'n saarelle.
Na Hearadh on yhdessä muitten Ulko-Hebridien kanssa gaelin kielen vahvimpia puhuma-alueita. Vuonna 2001 Na Hearadh'n 1 447:stä asukkaasta 68,2% osasi gaelia. Gaelin puhujien osuus oli kuitenkin 1900-luvun loppupuoliskolla nopeassa laskussa, sillä vuonna 1991 puhujia oli vielä 78.8% ja vuonna 1981 jopa 86,9% väestöstä.
Aiheesta muualla

Kuvia tai muita tiedostoja aiheesta Na Hearadh Wikimedia Commonsissa
Musta jumala, valkea paholainen

| Musta jumala, valkea paholainen> Deus e o Diabo na Terra do Sol |
| --- | --- |

Ohjaaja:  Glauber Rocha
Käsikirjoittaja:  Glauber Rocha
Tuottaja:  Luis Mendez
Säveltäjä:   Johann Sebastian Bach  Heitor Villa-Lobos  Sergio Ricardo 
Kuvaaja:  Wlademar Lima
Leikkaaja:  L. Ririra
Valmistustiedot
Valmistusmaa:  Brasilia
Tuotantoyhtiö:  Copacabana Filmes
Kesto:  110 min
Alkuperäiskieli:  portugali
Aiheesta muualla
IMDb 
Elonet
AllMovie
Infobox OKNimi-testi OK: 
Musta jumala, valkea paholainen on brasilialainen elokuva vuodelta 1964. Se käsittelee Brasilian sosiaalipoliittisia ongelmia. Elokuva oli ehdolla Kultaisen palmun saajaksi Cannesin elokuvajuhlilla. Siellä Georges Sadoul arvioi sen edustavan vallankumouksellista tyyliä ja Cinema Novoa parhaimmillaan.
Näyttelijät

| 0 | 1 | 2 |
| --- | --- | --- |
|  Othon Bastos  | … |  Corisco   |
|  Yoná Magalhães  | … |  Rosa   |
|  Yona Magalhaes  | … |  Rosa   |
|  Geraldo Del Rey  | … |  Manuel   |
|  Maurício do Valle  | … |  Antônio das Mortes   |
|  Lidio Silva  | … |  Sebastião   |
|  Sonia das Humildes  | … |  Dada   |
|  Sonia Dos Humildes  | … |  Dadá   |
|  João Gama  | … |  Priest   |
|  Antônio Pinto  | … |  Colonel   |
|  Milton Rosa  | … |  Moraes   |
|  Roque Santos  | … |     |
|  Iona Magalhaes  | … |     |
Lähde:
Naukaninjupik

| Naukaninjupik |
| --- | --- |
 Naukaninjupikin puhuma-alueet pinkillä
Oma nimi:  нывуӄаӷмит
Tiedot
Alue:   Venäjä
Puhujia:  alle 100
Sija:  ei 100 suurimman joukossa
Kirjaimisto:  kyrillinen kirjaimisto
Kielitieteellinen luokitus
Kielikunta:  eskimo-aleuttilaiset kielet
Kieliryhmä:  eskimokielet jupikkikielet
Kielikoodit
ISO 639-2:  ypk (jupikkikielet)
ISO 639-3:  ynk
 Ohje 
Naukaninjupik (omakielinen nimi: нывуӄаӷмит) on eskimo-aleuttilainen kieli, joka kuuluu jupikkikielten kieliryhmään. Yhdessä siperianjupikin ja sirenikin kanssa se muodostaa  siperianjupikkikielten alaryhmän. Kieltä kutsutaan myös nimillä (englanniksi) Naukan ja Naukanski.
Kieltä puhutaan Lavrentijan (Лаврентия), Lorinon (Лорино) ja Uelenin (Уэлен) kylissä Tšukotkassa Venäjän Kaukoidässä. Naukaneihin kuuluu noin 350 ihmistä, joista noin 75 puhuu kieltä (vuonna 1990 L.D. Kaplan).
Kieltä kirjoitetaan kyrillisin aakkosin. Raamattu on käännetty kokonaisuudessaan naukaninjupikiksi vuonna 1680.
Mücke Motorsport

| Mücke Motorsport |
| --- | --- |

Päämaja:   Berlin, Saksa
Perustettu:  1998
Tallipäällikkö:   Peter Mücke
Kilpakuljettajat:   Christian Vietoris    Lucas Auer   David Beckmann    Mikkel Jensen    Mike Ortmann    Oliver Söderström    Lirim Zendeli    Mauricio Baiz    Devlin DeFrancesco    Aldo Festante    Ye Yifei
Nykyiset sarjat:  DTM, Euroopan Formula 3, ADAC Formula 4, Italian Formula 4
Aikaisemmat sarjat:  Saksan Formula 3, Formula ADAC BMW, Euroopan Formula BMW, GP3, Formula 3 Euroseries, ADAC Formel Masters
Tuloksia
Valmistajien maailmanmestaruuksia:  2013 ADAC Formel Masters
Kuljettajien maailmanmestaruuksia:  1998 FBMW ADAC (Mücke)   2004 FBMW ADAC  (Vettel)   2011 ADAC Formel Masters (Wehrlein)   2013 ADAC Formel Masters (Picariello)
Mücke Motorsport on saksalainen autourheilutalli. Tallin perustivat vuonna 1998 Peter Mücke ja hänen poikansa Stefan Mücke.
Historia

Talli osallistui Saksan Formula ADAC BMW-sarjaan, jossa se voitti mestaruuden debyyttikaudellaan. Seuraavana vuonna talli osallistui Saksan F3-sarjaan. Vuodesta 2003 talli on kilpaillut F3 Euroseries-sarjassa. Debyyttivuonnaan tallin kuljettaja Christian Klien sijoittui sarjan toiseksi neljällä voitollaan. Sebastian Vettel voitti Formula ADAC BMW-sarjan mestaruuden vuonna 2004 Mücke Motorsport-tiimissä.
Vuodesta 2005 Mücke Motorsport on osallistunut DTM-sarjaan. Debyyttivuonnaan tallin kuljettajina toimivat Stefan Mücke ja Alexandros Margaritis. Talli toimii yhteistyössä Mercedeksen kanssa. Vuonna 2007 Stefan jätti tiimin ja hänen tilalleen palkattiin Mathias Lauda. Tallissa ovat kilpailleet F1-kuljettajista Ralf Schumacher ja David Coulthard.
Vuonna 2010 Mücke Motorsport osallistui GP3-sarjaan yhteistyössä Ralf Schumacherin kanssa. Tallin kuljettajina toimivat Renger van der Zande, Nigel Melker ja Tobias Hegewald. Talli saavutti kauden aikana yhden palkintosijan. Vuonna 2011 tallissa ajoi toista kauttaan Nigel Melker, sen lisäksi uusina kuskeina ajoivat Michael Christensen ja Luciano Bacheta. Belgian kilpailusta lähtien Daniel Mancinelli korvasi Bachetan tallissa. Talli saavutti yhden voiton ja kolme kilpailun nopeinta kierrosta. Talli sijoittui loppupisteissä neljänneksi. Talli myöhemmin vetäytyi sarjasta vuonna 2012 juuri ennen kauden alkua.
GP3-tulokset

Lihavointi tarkoittaa paalupaikkaa, kursivointi kilpailun nopeinta kierrosta. Muut selitteet löytyvät täältä.
| Kausi | Runko Moottori Renkaat | Kuljettajat | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2010 | GP3/10 Renault P |  | ESPFEA | ESPSPR | TURFEA | TURSPR | EURFEA | EURSPR | GBRFEA | GBRSPR | GERFEA | GERSPR | HUNFEA | HUNSPR | BELFEA | BELSPR | ITAFEA | ITASPR | 17 | 10. |
| 2010 | GP3/10 Renault P |  Nigel Melker | Kesk. | 14 | 23 | 17 | Kesk. | 15 | 12 | Kesk. | Kesk. | Kesk. | 23 | 14 | 12 | 15 | 8 | 13 | 17 | 10. |
| 2010 | GP3/10 Renault P |  Renger van der Zande | 15 | 24 | Kesk. | Kesk. | Kesk. | 24 | 11 | 7 | 3 | Kesk. | 9 | Kesk. | Kesk. | Kesk. | Kesk. | Kesk. | 17 | 10. |
| 2010 | GP3/10 Renault P |  Tobias Hegewald | 17 | 13 | 16 | 15 | 9 | 29 | 4 | 6 | Kesk. | Kesk. | 15 | Kesk. | 11 | 8 | 10 | 11 | 17 | 10. |
| 2011 | GP3/10 Renault P |  | TURFEA | TURSPR | ESPFEA | ESPSPR | EURFEA | EURSPR | GBRFEA | GBRSPR | GERFEA | GERSPR | HUNFEA | HUNSPR | BELFEA | BELSPR | ITAFEA | ITASPR | 61 | 4. |
| 2011 | GP3/10 Renault P |  Luciano Bacheta | Kesk. | 19 | 22 | 16 | 18 | 10 | 5 | 19 | 25 | 25 | 17 | Kesk. |  |  |  |  | 61 | 4. |
| 2011 | GP3/10 Renault P |  Daniel Mancinelli |  |  |  |  |  |  |  |  |  |  |  |  | Kesk. | 17 | 15 | 15 | 61 | 4. |
| 2011 | GP3/10 Renault P |  Michael Christensen | 7 | 2 | 18 | 12 | Kesk. | Kesk. | Kesk. | 13 | 26† | 12 | 2 | 13 | 15 | 4 | 12 | 11 | 61 | 4. |
| 2011 | GP3/10 Renault P |  Nigel Melker | 1 | 3 | 6 | 2 | Kesk. | 19 | Kesk. | 8 | 10 | 3 | 8 | 4 | 3 | Kesk. | 9 | Kesk. | 61 | 4. |
GP3-tulokset > Kaudet numeroina

| Kausi | Talli | Kuljettajat | Kilpailut | Voitot | Paalupaikat | Nopeimmat kierrokset | Pisteet | Sijoitus | Sijoitus |
| --- | --- | --- | --- | --- | --- | --- | --- | --- | --- |
| 2010 | Mücke Motorsport |  Nigel Melker | 16 | 0 | 2 | 0 | 5 | 23. | 10. |
| 2010 | Mücke Motorsport |  Renger van der Zande | 16 | 0 | 0 | 0 | 6 | 21. | 10. |
| 2010 | Mücke Motorsport |  Tobias Hegewald | 16 | 0 | 0 | 0 | 6 | 22. | 10. |
| 2011 | Mücke Motorsport |  Luciano Bacheta | 12 | 0 | 0 | 0 | 4 | 22. | 4. |
| 2011 | Mücke Motorsport |  Daniel Mancinelli | 4 | 0 | 0 | 0 | 0 | 35. | 4. |
| 2011 | Mücke Motorsport |  Michael Christensen | 16 | 0 | 0 | 1 | 19 | 11. | 4. |
| 2011 | Mücke Motorsport |  Nigel Melker | 16 | 1 | 0 | 1 | 38 | 3. | 4. |
Alexander Sims ajaa tallin autoa Formula 3 Euroseries kaudella 2009.
Mšinskaja

| Mšinskaja Мши́нская |
| --- | --- |
 Mšinskin suota.
 Mšinskaja
 Koordinaatit: 59°0′50″N, 29°56′20″E 
Valtio:  Venäjä
Alue:  Leningradin alue
Piiri:  Lugan piiri
Hallinto:  
 – Asutustyyppi:  taajama
 – Hallinnon tyyppi:  maalaiskunta
Pinta-ala:  
 – Kokonaispinta-ala:  633,52 km²
Väkiluku (2012):  3 300
 
 Kunnan kotisivu 
Infobox OKVirheellinen NIMI-arvo: 
Mšinskajan kunta Lugan piirin kartalla.
Mšinskaja (ven. Мши́нская) on maalaiskunta ja sen keskustaajama Leningradin alueen Lugan piirissä Venäjällä. Se sijaitsee Pietarista etelään johtavan rautatien ja maantien varrella 33 kilometriä Lugasta pohjoiseen. Taajamassa on 1 100 ja kunnassa 3 300 asukasta (vuonna 2012).
Maantiede ja asutus

Mšinskajan kunnan pinta-ala on 633,52 neliökilometriä. Se rajoittuu kaakossa Lugan piirin Jam-Tjosovon ja etelässä Tolmatšovon kuntiin, lännessä Leningradin alueen Volossovan piiriin sekä pohjoisessa ja idässä Hatsinan piiriin. Pinta-alasta 73,1 % on metsää ja 23,5 % maatalousmaata.
Kunnan alueella virtaavat Laukaanjokeen laskevat Jaštšera ja Kemka, Orinanjärveen laskeva Divenka ja Lemusan sivujoki Verjažka. Suurin järvi on Stretšno. Seudulla on laajoja suo-alueita. Hyötykaivannaisiin kuuluu turve. Kunnan alueella sijaitsee osa Mšinskoje boloto ja Sever Mšinskogo bolota -rauhoitusalueista.
Keskustaajaman lisäksi kuntaan kuuluu Krasnyi Majakin taajama sekä 18 kylää: Bekovo, Bolšaja Divenka, Bolšaja Jaštšera, Kemsk, Kuznetsovo, Lugi, Lužki, Malaja Jaštšera, Nizovka, Nizovskaja, Parušino, Pehenets, Pokrovka, Selištše, Sorotškino, Tozyrevo, Tšernetsovo ja Vladytškino. Mšinskajan ohella huomattavampia asutuskeskuksia ovat yli 800 asukkaan Krasnyi Majak, 700 asukkaan Pehenets ja noin 350 asukkaan Nizovskaja. Kunnan alueella sijaitsevat suuret Mšinskajan ja Divenskajan puutarha-alueet sekä neljätoista huvila-aluetta. Kesäasukkaiden määräksi arvioidaan 85 000.
Historia

Seudun kylät mainitaan ensimmäisen kerran Vatjan viidenneksen verokirjassa vuonna 1500. 1600-luvulla sinne siirtyi inkerikkoja Ruotsin rajan takaa. Peter von Köppen mainitsee Ylä-Laukaan inkeroiskylien joukossa Lugin ja Nizovkan. Lugi oli 1800-luvulla volostin keskus. Mšinskajan taajama on kehittynyt rautatien varrella sijainneesta Mhin kylästä. Neuvostoaikana sinne syntyi metsäteollisuutta ja turkistarhoja.
Liikenne, talous ja palvelut

Kunnan läpi kulkee Pietarin, Pihkovan ja Valko-Venäjän rajan välinen valtatie M20 sekä Pietarin ja Pihkovan välinen rautatie, jolla on Mšinskajan ja Nizovskajan asemat sekä Rosinkan seisake. Kuznetsovon itäpuolella on maatalousyritys Avian käyttämä lentokenttä. Mšinskajasta on linja-auto- ja paikallisjunayhteydet Lugaan ja Pietariin.
Paikallisista elinkeinoista tärkeimpiä ovat liikenne, palvelut sekä maa- ja metsätalous. Kunnassa toimii pieniä metsäteollisuus- ja maatalousyrityksiä. Osa työvoimasta työskentelee Lugassa tai muualla kunnan ulkopuolella.
Keskustaajaman palveluihin kuuluvat keskikoulu, kirjasto, pieni poliklinikka ja joukko kauppoja. Puretun kulttuuritalon paikalle on rakennettu tsasouna. Eräitä palveluita on Krasnyi Majakissa ja muissa asutuskeskuksissa.
Nähtävyydet

Seudulta on löydetty kaksi muinaista hautapaikkaa. Rakennusmuistomerkkeihin kuuluvat Tomasovin kartano Krasnyi Majakissa sekä Jaštšeran postiasema ja kirkko.
Aiheesta muualla

Mšinskajan kunta Lugan piirin sivustolla (venäjäksi)
Moscow Zero

| Moscow Zero |
| --- | --- |

Ohjaaja:  Maria Lidon
Käsikirjoittaja:  Adela Ibanez
Tuottaja:   Dolo Magán  José Magán  Adolfo Blanco  Luis Collar  Samuel Hadida  Victor Hadida  José María Irisarri 
Säveltäjä:  Javier Navarrete
Kuvaaja:  Ricardo Aronovich
Leikkaaja:  Elena Ruiz
Pääosat:   Vincent Gallo  Val Kilmer  Oksana Akinšina  Joss Ackland  Rade Šerbedžija 
Valmistustiedot
Valmistusmaa:   Yhdysvallat  Yhdistynyt kuningaskunta  Espanja 
Tuotantoyhtiö:   Valentia Pictures  Visionview Productions 
Levittäjä:  Sony Pictures Entertainment Netflix
Ensi-ilta:  2006
Kesto:  82 min
Alkuperäiskieli:  venäjä englanti
Aiheesta muualla
IMDb 
AllMovie
Infobox OKNimi-testi OK: 
Moscow Zero on kauhuelokuva, joka sai ensi-iltansa vuonna 2006. Sen on ohjannut Maria Lidon ja käsikirjoittanut Adela Ibanez. Sen pääosissa näyttelevät Rade Šerbedžija, Vincent Gallo, Oksana Akinšina, Joss Ackland ja Val Kilmer.
Juoni

Antropologi Sergei (Rade Šerbedžija) katoaa katujen alla olevaan Moskovan metroon ja sen alla oleviin salaisiin katakombeihin. Niissä toimii ryhmä, jonka johtaja Andrei (Val Kilmer) on, ja he vartioivat siellä sijaitsevaa sisäänkäyntiä helvettiin. Venäläinen pappi Owen (Vincent Gallo) johtaa ryhmää, joka lähtee etsimään Sergeitä katakombien sokkeloista.
Horror News arvosteli elokuvan huonoksi.
Aiheesta muualla

Moscow Zero Filmaffinity. Viitattu 25.11.2022. (englanniksi)
Moscow Zero 2006 Letterboxd. Viitattu 25.11.2022. (englanniksi)
Mullins' feist

| Mullins' feist> Avaintiedot |
| --- | --- |
Alkuperämaa:  Arkansas,  Yhdysvallat
Määrä:  Suomessa ei yhtään
Rodun syntyaika:  1970-luku
Alkuperäinen käyttö:  oravan, pesukarhun ja opossumin metsästys - puuhun ajava koira
Nykyinen käyttö:  metsästyskoira
FCI-luokitus:  ei FCI-rotu
Ulkonäkö
Säkäkorkeus:  38–45 cm
Väritys:  keltainen eri sävyissään, musta, keltavalkoinen tai mustavalkoinen
Mullins' feist on yhdysvaltalainen koirarotu.
Ulkonäkö

Mullins' feist on tyypillisiä pesukarhukoiria selkeästi pienempi. Sen pää on leveä ja erikoisesti litteä, korvat riippuvat ja häntä joko pitkä tai luonnontöpö. Karvapeite on lyhyt, sileä ja tiheä. Väritys voi olla joko keltainen (vaaleasta tummaan), musta, keltainen valkoisin merkein tai musta valkoisin merkein. Säkäkorkeus vaihtelee 38–45 cm välillä.
Luonne ja käyttäytyminen

Mullins' feist on aktiivinen, ketterä koira jolla on nopeat, sulavat ja vaivattomat liikkeet.
Alkuperä

1970-luvulla Jody Mullins sai selville Tennesseessä kehitetyn treeing feist-linjan olemassaolosta. Hän hankki sieltä uroksen ja kaksi narttua, joilla hän aloitti uuden rodun jalostuksen kotonaan Arkansas'n Beardenissa. Roturekisteri perustettiin vuonna 1997 ja rotujärjestö vuonna 1998.
Rotu kuuluu amerikkalaisiin ns. "puuhun ajaviin koiriin" (treeing dogs). Kun riista on paennut puuhun, koira ilmoittaa sen sijainnin metsästäjälle haukkumalla puun juurella. Tämän lisäksi se luokitellaan myös oravakoiriin. Mullins' feist ajaa puuhun oravia, pesukarhuja ja opossumeita, mutta sitä käytetään toisinaan myös villisian metsästykseen.